Държавен вестник, бр. 80, 2013 г., стр. 31

БРОЙ  80	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ИНВЕСТИЦИОННОТО 
ПРОЕКТИРАНЕ
Наредба за изменение и допълнение на Наред­
ба № 7 от 2004 г. за енергийна ефективност, 
топлосъхранение и икономия на енергия в 
сгради (обн., ДВ, бр. 5 от 2005 г.; изм., бр. 85 
от 2009 г.; попр., бр. 88 и 92 от 2009 г.; изм., 
бр. 2 от 2010 г.)
§ 1. В чл. 1 се правят следните изменения 
и допълнения:
1. В ал. 2, т. 1 и 2 след думите „15 °С“ се 
добавя „за зимен период“.
2. Алинеи 3 и 4 се изменят така:
„(3) Техническият показател за енергийна 
ефективност по чл. 4, ал. 1 се изчислява за 
производствени сгради, за които не се изисква 
издаване на сертификат за проектни енергийни 
характеристики по реда на Закона за енергий­
ната ефективност (ЗЕЕ), в които се поддържа 
среднообемна температура на вътрешния въздух 
за зимен и летен период съгласно стойностите, 
определени с наредбата по чл. 125, ал. 4 от 
Закона за енергетиката (ЗЕ), и технологичният 
им режим изисква целогодишно поддържане 
на микроклимат с нормативно определени 
параметри.
(4) За производствени сгради, за които със 
заданието за проектиране/проектите не се изис­
ква поддържане на микроклимат с определени 
параметри, технически показатели за енергийна 
ефективност в сгради са коефициентите на 
топлопреминаване на сградните ограждащи 
конструкции и елементи, като техните стойности 
не могат да бъдат по-големи от определените 
в таблици 1 и 2.“
3. Създават се ал. 5 и 6:
„(5) Изискванията на ал. 3 и 4 се прилагат 
и при реконструкции, основно обновяване и 
основен ремонт на съществуващи производ­
ствени сгради в експлоатация.
(6) Енергийните характеристики и показа­
телите за разход на енергия на промишлените 
системи, чиято съвкупност обхваща сградите по 
ал. 3 и 4, се определят по реда на наредбата по 
чл. 33, ал. 8 ЗЕЕ, като се отчитат референтните 
стойности на коефициентите на топлопреми­
наване на сградните ограждащи конструкции 
и елементи по таблици 1 и 2.“
§ 2. Член 3 се изменя така:
„Чл. 3. При проектиране на производствени 
сгради с относителна влажност на въздуха над 
70 % и/или със специални параметри на тем­
пературно-влажностния режим коефициентите 
на топлопреминаване на сградните ограждащи 
конструкции и елементи се изчисляват съгласно 
стойностите, определени с наредбата по чл. 125, 
ал. 4 ЗЕ и със заданието за проектиране в 
съответствие с таблици 1 и 2.“
§ 3. В чл. 4 се правят следните изменения 
и допълнения:
1. Алинея 1 се изменя така:
„(1) Техническият показател за енергийна 
ефективност при проектирането на нови сгради, 
при оценяването на съответствието на инвести­
ционните проекти и при обследването за енер­
гийна ефективност на съществуващи сгради със 
среднообемна температура на вътрешния въздух, 
по-висока от 15 °С, и относителна влажност 
на въздуха под 70 % е специфичният годишен 
разход на първична енергия (kWh/m2 годишно; 
kWh/m3 годишно) за отопляване, охлаждане, 
вентилация, гореща вода, осветление и уреди 
на един квадратен метър от общата климати­
зирана площ на сградата (Аf) в m2 или на един 
кубичен метър климатизиран обем (Vs) в m3.“
2. Създава се нова ал. 2:
„(2) За нови сгради, за които със задание­
то за проектиране/проектите не е определен 
източник/източници на топлина и/или студ, 
първичната енергия се изчислява за електри­
чество при отчитане на референтната стойност 
на коефициента за загуби при добив/произ­
водство и пренос на енергоресурси и енергии 
съгласно наредбата по чл. 15, ал. 3 ЗЕЕ за 
този вид енергия.“
3. Досегашната ал. 2 става ал. 3.
4. Досегашната ал. 3 става ал. 4.
§ 4. В чл. 5 се правят следните изменения:
1. В ал. 1 думите „Стойностите на показа­
телите на сградите по чл. 4, ал. 1, т. 1 и 2 и 
референтните им стойности“ се заменят със 
„Стойността на показателя на новите сгради 
по чл. 4, ал. 1 и референтната му стойност“.
2. В ал. 2 думите „Стойността на показателя 
на сградите по чл. 4, ал. 1, т. 3 и референтната 
му стойност“ се заменят със „Стойността на 
показателя на съществуващите сгради по чл. 4, 
ал. 1 и референтната му стойност“.
§ 5. В чл. 6 се правят следните изменения:
1. В ал. 1:
а) в т. 1 думите „стойностите на показателите 
по чл. 4, ал. 1, т. 1 и 2 съответстват“ се заменят 
със „стойността на показателя на сградите по 
чл. 4, ал. 1 съответства“;
б) в т. 2 запетаята след думите „ал. 1“ и 
думите „т. 3“ се заличават.
2. В ал. 2 запетаята след думите „ал. 1“ и 
думите „т. 1, 2 или 3“ се заличават.
§ 6. В чл. 7 ал. 2 се отменя.
§ 7. В чл. 8 думите „Показателите“ и „се 
определят“ се заменят съответно с „Показате­
лят“ и „се определя“.